**Zmluva o dielo č. ..../2019**

uzavretá podľa § 536 a nasl. Obchodného zákonníka v znení neskorších predpisov

(ďalej len „zmluva“)

medzi

**OBJEDNÁVATEĽ:** Mestská časť Bratislava-Petržalka

Sídlo: Kutlíkova 17, 852 12 Bratislava

Zastúpená: Ing. Ján Hrčka, starosta

IČO: 00 603 201

DIČ: 2020936643

Bankové spojenie: Prima Banka Slovensko, a.s.

IBAN: SK41 5600 0000 0018 0059 9001

(ďalej len „objednávateľ“)

a

**ZHOTOVITEĽ:**

Sídlo:

Zastúpená:

IČO:

DIČ:

Bankové spojenie:

IBAN:

Zapísaný:

(ďalej len „zhotoviteľ“)

**Preambula**

Objednávateľ na obstaranie predmetu tejto zmluvy použil postup verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov.

**Článok I.**

**Predmet plnenia**

Zhotoviteľ sa zaväzuje zhotoviť pre objednávateľa dielo s názvom **„Rekonštrukcia basketbalového ihriska na Žehrianskej ulici“** v rozsahu podľa prílohy č. 1 tejto zmluvy (ďalej len „dielo“) podľa všetkých všeobecne záväzných právnych predpisov, všetkých platných technických noriem a platných technologických a technických predpisov a postupov výrobcov stavebných výrobkov. Miesto zhotovenia diela: Žehrianska 12, Petržalka – Lúky 8, Bratislava.

Objednávateľ sa zaväzuje riadne zhotovené dielo prevziať a zaplatiť za zhotovenie diela zmluvnú cenu podľa čl. II. tejto zmluvy.

1. Zhotoviteľ sa zaväzuje zhotoviť dielo vo vlastnom mene, na vlastnú zodpovednosť v súlade s platnými technickými normami a požiadavkami objednávateľa.
2. Zhotoviteľ potvrdzuje, že sa plne zoznámil s rozsahom a povahou diela, že sú mu známe technické a kvalitatívne podmienky k realizácii diela a že disponuje takými kapacitami a odbornými znalosťami, ktoré sú k zhotoveniu diela potrebné.
3. Zhotoviteľ realizujúci zmluvne dohodnuté práce je povinný dokladovať kvalitu vykonaných prác a zároveň doložiť doklady, ktoré budú dokumentovať zabezpečenie požadovaných kvalitatívnych ukazovateľov diela (napr. certifikáty výrobkov, atesty, záručné listy, revízne správy, atď.).
4. Zhotoviteľ sa zaväzuje zabezpečiť na vlastné náklady vykonanie všetkých skúšok potrebných pri realizácii a riadnom užívaní diela, pokiaľ je ich vykonanie požadované všeobecne záväznými právnymi predpismi a to tak, aby boli tieto vykonané najneskôr 15 dní pred termínom odovzdania diela objednávateľovi.
5. Zhotoviteľ je povinný zabezpečiť riadenie rekonštrukčných prác odborne spôsobilou osobou.

**Článok II.**

**Cena**

Zhotoviteľ zhotoví dielo s odbornou starostlivosťou v rozsahu, kvalite a lehotách podľa tejto zmluvy. Cena za dielo identifikované v čl. II.  bod 1 tejto zmluvy je stanovená dohodou zmluvných strán ako cena pevná podľa zákona č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov, ako aj v rozsahu a v súlade s cenovou ponukou zhotoviteľa resp. jej položkovým rozpočtom, ktorý tvorí prílohu č. 1 tejto zmluvy:

Cena spolu bez DPH: EUR slovom

DPH 20 % EUR

Cena spolu s DPH EUR slovom

(ďalej len „zmluvná cena“)

Dohodnutá zmluvná cena bola určená na základe prác a tovarov špecifikovaných objednávateľom, ktoré sú upravené v prílohe č. 1 tejto zmluvy. Jednotkové ceny v zmysle prílohy č. 1 sú nemenné a záväzné počas trvania Zmluvy. Cena za zhotovenie diela podľa tohto bodu Zmluvy môže byť upravená iba podľa skutočne realizovaného množstva a druhu prác postupom podľa bodu 2 tohto článku Zmluvy a v súlade so záznamami v stavebnom denníku. Jednotkové ceny v zmysle prílohy č. 1 pokrývajú všetky náklady zhotoviteľa súvisiace so zhotovením diela podľa ustanovení tejto Zmluvy.

1. Zmenu obsahu (ďalej iba „nové práce“) alebo rozsahu (ďalej iba „naviac alebo menej práce“) diela je možné vykonať postupmi definovanými zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Zmluvnú cenu je prípustné zmeniť, ak práce naviac, menej alebo nové budú mať na ňu preukázateľný vplyv. V prípade zmeny zmluvnej ceny o práce naviac, menej alebo nové, budú ocenené podľa jednotkových cien uvedených v prílohe č. 1 tejto Zmluvy. Nové práce neuvedené v prílohe č. 1 sa ocenia individuálnou kalkuláciou spracovanou zhotoviteľom a odsúhlasenou objednávateľom, pričom jednotkové ceny nových prác by mali zodpovedať bežne dostupným trhovým cenám v stavebníctve.
2. Akékoľvek vykonanie prípadných naviac prác, zmien v technológii vykonávania diela alebo zmien navrhnutých materiálov, prípadné rozšírenie alebo zúženie predmetu diela musí byť vždy dopredu odsúhlasené zmluvnými stranami. Ak budú mať takéto naviac práce alebo iné zmeny vplyv na výšku zmluvnej ceny, ktorá je dohodnutá v bode 1. tohto článku tejto zmluvy, môže sa tak stať len písomným dodatkom k tejto zmluve, ktorý bude podpísaný oboma zmluvnými stranami.

**Článok III.**

**Čas plnenia**

1. Zhotoviteľ sa zaväzuje zhotoviť a odovzdať dielo bez vád objednávateľovi v dohodnutom čase nasledovne:
2. Termín začatia: do 3 dní po prevzatí staveniska, ktoré sa zaväzuje zhotoviteľ prevziať najneskôr do 3 dní po obdržaní výzvy od objednávateľa na jeho prevzatie.
3. Termín zhotovenia diela: najneskôr do 6 týždňov od prevzatia staveniska.
4. Zhotoviteľ je povinný viesť denné záznamy o priebehu stavebných a iných prác v stavebnom denníku po celú dobu plnenia záväzkov tak, ako to ukladá zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“), a to výhradne v slovenskom jazyku. Objednávateľ si vyhradzuje právo účasti na kontrolných dňoch realizácie diela. Termíny kontrolných dní určia zmluvné strany pri odovzdaní staveniska ich zápisom do stavebného denníka. Kontrolou realizovaných prác a prevzatím diela sú poverení technický dozor objednávateľa a zástupcovia objednávateľa z referátu kontroly a kontrolingu, ktorí majú po predchádzajúcej dohode so zhotoviteľom kedykoľvek prístup na stavenisko. Osoby technického dozora objednávateľa a zástupcov objednávateľa z referátu kontroly a kontrolingu budú objednávateľom oznámené zhotoviteľovi pri odovzdaní staveniska a zaznamenané v stavebnom denníku.
5. Technický dozor objednávateľa bude osobne a systematicky sledovať postup prác, ich akosť a vykonávať zápisy v stavebnom denníku. Zhotoviteľ je povinný mu toto denne umožniť. Tým objednávateľ nepreberá v zmysle stavebného zákona zodpovednosť za riadne prevedenie diela, ktoré prináleží zhotoviteľovi.

**Článok IV.**

**Vlastnícke právo a prechod nebezpečenstva škody**

1. Vlastníkom zhotovovaného diela je objednávateľ. Pre vylúčenie pochybností objednávateľ sa stáva vlastníkom akéhokoľvek materiálu, technológie, zariadení a iných súčastí diela jeho zapracovaním do diela, bez ohľadu na skutočnosť, či je alebo nie je možné tieto materiály, technológie, zariadenia alebo iné súčasti diela oddeliť bez znehodnotenia diela. Nebezpečenstvo za škody na diele znáša zhotoviteľ a prechádza na objednávateľa dňom odovzdania a prevzatia diela uvedenom v Zápisnici o odovzdaní diela v celom rozsahu dohodnutom v tejto zmluve.

**Článok V.**

**Zodpovednosť za vady diela a reklamácie**

1. Zhotoviteľ zodpovedá za vady diela v zmysle § 560 a nasl. Obchodného zákonníka.
2. Zhotoviteľ preberá záruku za akosť diela podľa § 563 Obchodného zákonníka. Záručná doba diela je 60 mesiacov. Dielo bude počas záručnej doby spôsobilé na zmluvný účel a zachová si počas tejto lehoty dohodnuté vlastnosti.
3. Záručná doba začína plynúť odo dňa odovzdania a prevzatia diela bez vád a nedorobkov objednávateľovi v zmysle tejto zmluvy.
4. Počas záručnej doby uplatňuje objednávateľ vady diela písomnou reklamáciu zaslanou zhotoviteľovi. Vadou sa rozumie odchýlka od kvalitatívnych podmienok, rozsahu, vlastností či parametrov diela stanovených touto zmluvou, technickými normami alebo všeobecne záväznými právnymi normami. Zhotoviteľ zodpovedá za zjavné vady, vady skryté i právne, ktoré má dielo v čase jeho odovzdania objednávateľovi, a ďalej za vady, ktoré sa na diele vyskytnú v záručnej dobe. V reklamácii objednávateľ uvedie reklamovanú vadu diela a stručne ju opíše. Zhotoviteľ na podnet objednávateľa zvolá reklamačné konanie, ktoré sa zaháji do 5 dní odo dňa doručenia reklamácie. V prípade, že Zhotoviteľ vyššie uvedené reklamačné konanie do 5 dní nezvolá, alebo zhotoviteľ nebude v stanovenej lehote do 5 dní písomne reagovať na reklamáciu, bude sa takéto konanie považovať za súhlas s reklamáciou a za uznanie vady.
5. Zhotoviteľ je povinný uznanú a oprávnenú reklamáciu odstrániť bezplatne v termíne, ktorý zmluvné strany dohodnú na reklamačnom konaní po posúdení rozsahu a charakteru vady diela.
6. Zhotoviteľ zodpovedá za škody spôsobené objednávateľovi v zmysle ustanovení § 373-386 Obchodného zákonníka. Zhotoviteľ sa zaväzuje, že uhradí objednávateľovi všetky škody, ktoré vzniknú pri výkone činností a prác podľa predmetu tejto zmluvy (zavineným alebo nedbanlivostným konaním zhotoviteľa), nedodržaním všeobecne záväzných právnych predpisov alebo ustanovení tejto zmluvy, ako aj uhradí všetky sankcie, na ktoré vznikne objednávateľovi nárok podľa tejto zmluvy, a to všetko do 15 kalendárnych dní odo dňa doručenia písomnej žiadosti zo strany objednávateľa.
7. Do záručnej doby sa nepočíta čas od oznámenia vady diela až do odstránenia príslušnej vady. V prípade, ak dôjde k výmene časti diela, pre túto časť plynie nová záručná doba.
8. V prípade havarijného stavu sa zhotoviteľ zaväzuje vady odstrániť bezplatne do 24 hodín od oznámenia vád objednávateľom zhotoviteľovi, pokiaľ to je technicky možné.
9. V prípade, že zhotoviteľ vadu neodstráni v dohodnutej lehote, alebo ak obratom neodstráni havarijný stav, ktorého dôsledkom môže dôjsť k poškodeniu majetku, má objednávateľ právo vadu odstrániť sám, resp. pomocou iného dodávateľa na náklady zhotoviteľa, tým nie je dotknuté právo objednávateľa a zodpovednosť zhotoviteľa zo záruky za akosť diela až po dobu jej uplynutia podľa bodu 1 tohto článku zmluvy.

**Článok VI.**

**Platobné podmienky**

1. Celková pevná zmluvná cena podľa čl. II. odsek 1. bude uhradená po odovzdaní diela za skutočne realizované práce a zabudované dodávky na základe súpisu vykonaných prác, potvrdeného technickým dozorom objednávateľa, ktorý bude neoddeliteľnou prílohou faktúry.
2. Zhotoviteľ je povinný najneskôr do 5 dní po skončení prác na diele predložiť objednávateľovi na overenie súpis vykonaných prác. Objednávateľ je povinný tento súpis overiť a podpísať najneskôr do piatich pracovných dní nasledujúcich po dni, v ktorom mu zhotoviteľ predložil súpis vykonaných prác k overeniu.
3. Objednávateľ je povinný zaplatiť faktúru v lehote do 30 dní odo dňa jej doručenia. Zaplatenie faktúry je podmienené riadnym zhotovením celého diela bez vád a jeho úspešným zápisničným odovzdaním a prevzatím. Prílohou faktúry bude aj Zápisnica o odovzdaní a prevzatí diela a súpis skutočne vykonaných prác. Zápisnicu o odovzdaní a prevzatí diela podpisuje objednávateľ a zhotoviteľ.
4. Zmluvné strany sa dohodli, že faktúra musí obsahovať tieto údaje v zmysle platných právnych predpisov, najmä:
	1. označenie faktúry: „faktúra“, číslo faktúry
	2. označenie objednávateľa a zhotoviteľa, IČO, DIČ
	3. predmet diela, číslo zmluvy, názov stavby
	4. deň vystavenie faktúry a lehotu splatnosti, dátum uskutočneného zdaniteľného plnenia
	5. označenie banky, číslo účtu
	6. cenu za jednotku množstva a ďalšie cenové náležitosti vrátane rozpisu fakturovaných čiastok
	7. celkovú fakturovanú čiastku a náležitosti pre účely DPH, najmä zdaniteľného plnenia.
5. V prípade, že faktúra nebude obsahovať údaje alebo prílohu uvedenú v bode 4 tejto zmluvy alebo tieto budú nesprávne, je objednávateľ povinný ju bezodkladne vrátiť zhotoviteľovi na opravu a opätovné predloženie.
6. Lehota splatnosti podľa bodu 3 tejto zmluvy opravenej, doplnenej alebo novej faktúry, vystavenej na základe pôvodnej faktúry vrátenej na opravu, plynie od dátumu opätovného doručenia do podateľne objednávateľa.

**Článok VII.**

**Záväzky objednávateľa podmieňujúce plnenie zhotoviteľa**

Objednávateľ zodpovedá za protokolárne odovzdanie miesta realizácie diela, resp. staveniska. Zhotoviteľ je povinný na výzvu objednávateľa najneskôr však do troch dní od obdržania výzvy miesto realizácie diela, resp. stavenisko prevziať a zriadiť stavebný denník.

**Článok VIII.**

**Spolupôsobenie zmluvných strán, zodpovednosť za škodu a odovzdanie diela**

1. Zhotoviteľ zodpovedá za dodržiavanie bezpečnostných a požiarnych predpisov a hygieny práce jeho zamestnancami, ako aj za celú kontrolnú činnosť v tejto oblasti v súlade s v súčasnosti platnými predpismi BOZP a PO i počas realizácie prác (diela) a zabezpečí, aby tieto predpisy boli dodržané aj v záujme ochrany tretích osôb. Na stavenisko môžu vstupovať len poverení pracovníci zhotoviteľa a objednávateľa. Za účelom vylúčenia pochybností zmluvné strany deklarujú, že objednávateľ nezabezpečuje stráženie uskladnených vecí a nezodpovedá za prípadné straty (poškodenia) zničenia uskladnených vecí zhotoviteľa, resp. tretích osôb.

1. Po ukončení prác zhotoviteľ stavenisko vyprace, odstráni na vlastné náklady všetky odpady spôsobené jeho činnosťou a v lehote najneskôr do 10 dní odo dňa odovzdania diela ho v tomto stave protokolárne odovzdá objednávateľovi.
2. Zhotoviteľ zodpovedá za čistotu a poriadok na pracovisku a je povinný priebežne odstraňovať na svoje náklady a nebezpečenstvo odpady a nečistoty, ktoré vznikli z jeho činnosti.
3. Odvoz a množstvo odpadu zhotoviteľ musí preukázateľne evidovať, v prípade nebezpečného odpadu musí zhotoviteľ odvoz a likvidáciu odpadu zabezpečovať výlučne tretími osobami, ktoré majú na túto činnosť oprávnenie.
4. Zhotoviteľ je povinný dielo odovzdať protokolárne, podpísaním Zápisnice o odovzdaní a prevzatí diela spolu s vyprataním staveniska a jeho uvedením do pôvodného stavu. Zápis vykoná zástupca zhotoviteľa a objednávateľa.
5. Obsahom Zápisnice o odovzdaní a prevzatí diela bude najmä:
6. prehlásenie objednávateľa, že dielo preberá, ak nie, objednávateľ musí uviesť zápisom dôvody prečo dielo neprevzal;
7. zhodnotenie kvantity a kvality zhotoveného diela;
8. súpis drobných vád a nedorobkov, ktoré nebránia riadnemu užívaniu diela s termínmi na ich odstránenie, pokiaľ sa objednávateľ rozhodne prevziať dielo s drobnými vadami a nedorobkami.
9. Zhotoviteľ sa zaväzuje písomne vyzvať objednávateľa na prevzatie diela aspoň 3 pracovné dni vopred. Objednávateľ prevezme dielo len v prípade, že bude zhotovené podľa tejto zmluvy, požiadaviek objednávateľa, záväzných noriem a predpisov tak, aby slúžilo k určenému účelu bez vád a nedorobkov s výnimkou drobných vád a nedorobkov, ak sa objednávateľ rozhodne dielo prevziať a drobnými vadami a nedorobkami. Ak objednávateľ odmietne prevziať dielo, je povinný túto skutočnosť uviesť do Zápisnice o odovzdaní a prevzatí diela, v ktorej uvedie dôvody a vady, pre ktoré odmietol dielo prevziať. Po odstránení týchto vád resp. nedorobkov, pre ktoré dielo nebolo prevzaté objednávateľom, sa zopakuje odovzdanie a prevzatie diela podľa ustanovení tohto článku tejto zmluvy.
10. Za deň odovzdania diela objednávateľovi (zhotovenia diela) sa rozumie deň podpisu Zápisnice o odovzdaní a prevzatí diela.
11. Akékoľvek škody na majetku objednávateľa alebo tretích osôb vzniknuté v súvislosti so zhotovovaním diela zhotoviteľom sa zaväzuje zhotoviteľ odstrániť na vlastné náklady najneskôr v lehote 10 dní od ich vzniku.
12. Zhotoviteľ vyhlasuje, že má uzatvorené poistenie majetku a zodpovednosti za škodu spôsobenú tretím osobám v súvislosti s jeho činnosťou a prevádzkou. Tieto poistenia sa zhotoviteľ zaväzuje udržiavať v platnosti po celý čas platnosti a účinnosti tejto Zmluvy. Zhotoviteľ je povinný uvedené poistenia preukázať objednávateľovi na jeho požiadanie bezodkladne. V prípade porušenia tohto dojednania má objednávateľ právo od tejto Zmluvy odstúpiť a zároveň právo požadovať zaplatenie zmluvnej pokuty vo výške 1.000,- EUR za každé jednotlivé porušenie. Zaplatením zmluvnej pokuty nie je dotknutá povinnosť zhotoviteľa zabezpečená zmluvnou pokutou ani právo objednávateľa na náhradu škody v plnej výške.

**Článok IX.**

**Zabezpečenie záväzkov**

1. Zmluvné strany sa dohodli, že pre prípad porušenia záväzku zhotoviteľa zhotoviť dielo v dohodnutom termíne podľa tejto zmluvy, zhotoviteľ zaplatí objednávateľovi za nedodržanie termínu zhotovenia diela pokutu vo výške 0,05 % z celkovej zmluvnej ceny diela bez DPH za každý aj začatý deň omeškania so zhotovením diela.
2. Zmluvná pokuta je splatná do 10 dní po tom, čo bude písomná výzva jednej strany v tomto smere doručená strane druhej. Zaplatením zmluvnej pokuty nie je dotknuté právo na náhradu škody a to ani čo do výšky, v ktorej prípadná náhrada škody zmluvnú pokutu presiahne. Povinnosť zaplatiť zmluvnú pokutu môže vzniknúť i opakovane, jej celková výška nie je obmedzená.
3. Pre prípad porušenia i len niektorej jednotlivej povinnosti zhotoviteľa uvedenej v čl. V. - bod 5, a/alebo v čl. VIII. - bod 3 je zhotoviteľ povinný zaplatiť objednávateľovi zmluvnú pokutu vo výške 30,00 EUR denne za každý deň trvania porušenia zmluvnej povinnosti a za každú porušenú povinnosť.

**Článok X.**

**Odstúpenie od zmluvy**

1. Každá zmluvná strana je oprávnená odstúpiť od tejto zmluvy z dôvodu podstatného porušenia zmluvných povinností druhou zmluvnou stranou. Za podstatné porušenie zmluvných povinností zo strany zhotoviteľa sa považuje najmä:

a) nevyhotovenie diela zhotoviteľom v požadovanom rozsahu a kvalite podľa tejto Zmluvy, požiadaviek objednávateľa, záväzných noriem a predpisov,

b) nedodržanie predpísaného technologického postupu pri zhotovovaní diela,

c) ak bude zhotoviteľ postupovať pri vyhotovovaní diela tak, že to bude nasvedčovať tomu, že zmluvný termín dokončenia (zhotovenia) diela, pre okolnosti na jeho strane, nebude dodržaný,

d) použitie zariadení, materiálov alebo technológií s nižšími kvalitatívnymi parametrami ako boli navrhnuté v rámci prílohy č. 1 k tejto Zmluve,

e) zistenie porušenia povinností zhotoviteľa majúcich za následok nesprávne zhotovovanie diela počas realizácie diela, t.j. výskyt minimálne 3 nedostatkov diela alebo výskyt podstatných vád diela, ktoré zhotoviteľ neodstráni napriek upozorneniu objednávateľa,

f) omeškanie zhotoviteľa s vyhotovením diela z dôvodov, ktoré nie sú na strane objednávateľa, po dobu dlhšiu ako 5 pracovných dní,

g) nezačatie prác do 3 pracovných dní po prevzatí staveniska z dôvodov, ktoré nie sú na strane objednávateľa,

h) neodstránenie vád v dohodnutej lehote podľa čl. V. tejto Zmluvy,

i) neodstránenie havarijného stavu podľa čl. V tejto Zmluvy,

j) porušenie povinností zhotoviteľa uvedených v tejto Zmluve, pri ktorých je výslovne uvedené, že sa jedná o podstatné porušenie Zmluvy,

k) vyhlásenie konkurzu na majetok zhotoviteľa,

l) ak zhotoviteľ bez súhlasu objednávateľa postúpi práva a povinnosti z tejto Zmluvy na tretiu osobu.

1. Za podstatné porušenie zmluvných povinností zo strany objednávateľa sa považuje najmä omeškanie s úhradou zmluvnej ceny po dobu viac ako 30 dní odo dňa splatnosti faktúry. Odstúpenie od zmluvy z niektorého vyššie uvedeného dôvodu nadobúda účinnosť dňom doručenia písomného odstúpenia od zmluvy druhej zo zmluvných strán.
2. Práce a dodávky vykonané ku dňu odstúpenia od zmluvy sa vyúčtujú v preukázateľnom rozsahu podľa cien stanovených v zmluve a jej prílohách.
3. Odstúpením od zmluvy sa zmluva ruší ku dňu doručenia odstúpenia od zmluvy druhej zmluvnej strane. Odstúpením od zmluvy zanikajú všetky práva a povinnosti zmluvných strán vyplývajúce z tejto zmluvy od momentu odstúpenia, okrem nárokov na náhradu škody, nárokov na zmluvné a zákonné sankcie, nárokov vyplývajúcich z ustanovení o poskytnutí záruky a zodpovednosti za vady tej časti diela, ktorá bola do odstúpenia zrealizovaná.
4. Akýkoľvek zánik zmluvy nemá vplyv na plnenie povinností, z ktorých obsahu a účelu vyplýva, že majú byť plnené aj po zániku zmluvy.

**Článok XI.**

**Osobitné ustanovenia**

1. Objednávateľ a zhotoviteľ spoločne deklarujú, že pri výbere zhotoviteľa bolo dodržané pravidlo zákazu konfliktu záujmov.
2. Zhotoviteľ je povinný bezodkladne informovať objednávateľa o všetkých skutočnostiach relevantných pre úspešné plnenie predmetu zmluvy a realizáciu diela a to najmä, ale nielen v nasledovných prípadoch:
	* 1. zmena vlastníckych vzťahov zhotoviteľa;
		2. postúpenie pohľadávky zhotoviteľa voči objednávateľovi tretej osobe v súlade s § 524 až § 530 Občianskeho zákonníka;
		3. úhrada záložnému veriteľovi na základe výkonu záložného práva na pohľadávku zhotoviteľa voči objednávateľovi v súlade s § 151a až § 151me Občianskeho zákonníka;
		4. úhrada oprávnenej osobe na základe výkonu rozhodnutia (napr. exekučný príkaz, vykonateľné rozhodnutie) voči zhotoviteľovi v zmysle všeobecne záväzných právnych predpisov SR;
		5. započítanie pohľadávok objednávateľa a dodávateľa v súlade s § 580 až § 581 Občianskeho zákonníka, resp. § 358 až § 364 Obchodného zákonníka.
3. Zhotoviteľ je taktiež povinný bezodkladne informovať objednávateľa o tom, že:
	* 1. voči nemu je vedené konkurzné konanie, reštrukturalizačné konanie, je v konkurze alebo v reštrukturalizácii;
		2. jeho štatutárny orgán, člen štatutárneho orgánu, prokurista/i, osoba splnomocnená zastupovať zhotoviteľa boli právoplatne odsúdení za trestný čin korupcie, za trestný čin poškodzovania finančných záujmov Európskych Spoločenstiev, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe;
		3. zhotoviteľ ako právnická osoba má právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa osobitného predpisu.

**Článok XII.**

**Záverečné ustanovenia**

1. Meniť alebo dopĺňať text tejto zmluvy možno len formou písomných dodatkov dohodnutých v celom rozsahu a podpísaných oprávnenými zástupcami oboch zmluvných strán.
2. V ostatných otázkach neupravených touto zmluvou platia predovšetkým ustanovenia Obchodného zákonníka, najmä o zmluve o diele, a ostatné všeobecne záväzné predpisy platné v Slovenskej republike. V prípade sporu budú zmluvné strany spor riešiť prednostne dohodou. V prípade neúspechu mimosúdneho rokovania sa môže ktorákoľvek zo zmluvných strán obrátiť na príslušný súd.
3. Túto zmluvu uzatvorili strany slobodne, vážne bez skutkového alebo právneho omylu a na znak súhlasu ju vlastnoručne podpísali.
4. Táto zmluva sa vyhotovuje v 6-tich vyhotoveniach, z ktorých štyri vyhotovenia obdrží objednávateľ a dve vyhotovenia zhotoviteľ. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.
5. Ak by sa niektoré ustanovenie tejto zmluvy stalo alebo stane neplatným, nebudú tým dotknuté ostatné ustanovenia tejto zmluvy. Zmluvné strany sú povinné bezodkladne neplatné ustanovenie nahradiť novým ustanovením, ktoré bude zodpovedať účelu tejto zmluvy, ktorý zmluvné strany sledovali v čase podpisu zmluvy.
6. Neoddeliteľnou súčasťou tejto zmluvy je:

Príloha č. 1 Výkaz výmer.

V Bratislave, dňa ......................

.............................................. ..............................................

Objednávateľ: Zhotoviteľ:

Mestská časť Bratislava-Petržalka

Ing. Ján Hrčka, starosta